Skodjestraumtunnelen

Skodjestraumtunnelen er en del av veiparsellen Digernes–Skodje–Dragsund som stod ferdig våren 1919 sammen med Skodjebruene. Tunnelen og bruene var en del av en større utbygging av vegnettet mellom Ålesund og Vestnes i Møre og Romsdal på starten av 1900-tallet. Dette var da biltrafikken var i ferd med å øke og behovet for bedre veier meldte seg. Offisielt åpnet parsellen 6. september 1922. Ved å legge veien over Skodjestraumen ville den gi bosatte i herredene Haram, Vatne og Skodje bedre veitilknytning til Ålesund-regionen. Tunnelen og Skodjebruene var en del av fylkesvei 661 fram til 3. juli 2004 da nye Straumsbrua åpnet og avløste den gamle strekningen. 

Tunnelen går gjennom Kasholmen og var den første tunnelen i Møre og Romsdal. Etter den nye veien åpnet har den gamle strekningen blitt stengt for trafikk og rustet opp som gang- og sykkelsti. Hele anlegget med tunnel og bruer ble fredet av Riksantikvaren i juni 2015 som teknisk og arkitektonisk avansert anlegg fra tidlig 1900-tall.

Se også
Skodjebruene
Veitunneler i Norge
Undersjøiske veitunneler i Norge

Referanser

Eksterne lenker 
 Skodjestraumtunnelen på Google StreetView

Veitunneler i Ålesund
Tunneler åpnet i 1919
Nedlagte veitunneler i Norge